- Raul Rusescu, mesaj despre situaţia lui Risto Radunovic
- Ce a spus despre plecarea fundaşului de la FCSB
Raul Rusescu a transmis un mesaj categoric despre o posibilă plecare a lui Risto Radunovic de la FCSB. Fostul atacant a declarat că fundaşul muntenegrean nu ar reprezenta o pierdere pentru formaţia roş-albastră.
Risto Radunovic a anunţat că îşi doreşte să plece de la FCSB, la finalul sezonului. Fundaşul va intra atunci în ultimele şase luni de contract.
Raul Rusescu, mesaj categoric despre o posibilă plecare a lui Risto Radunovic de la FCSB
Raul Rusescu a avut o reacţie fermă, după ce a auzit declaraţiile lui Risto Radunovic. Fostul atacant a transmis că FCSB poategăsi soluţii pentru flancul stâng al apărării, în cazul unei plecări a muntenegreanului.
"În momentul în care un jucător declară că vrea să plece, el nu este o pierdere pentru club. Radunovic a declarat că vrea să plece, eu nu văd nicio problemă. Poate vrea să joace într-un campionat mai puternic. Sunt sigur că Steaua va găsi soluții pe poziția lui.
Vine perioada de transferuri din vară și FCSB poate găsi soluții pentru a-l înlocui pe Radunovic", a declarat Raul Rusescu, conform gsp.ro.
Risto Radunovic este titular incontestabil la FCSB, în acest sezon. Fundaşul ajuns la 31 de ani a fost transferat de roş-albaştri în iarna lui 2021, de la Astra. Gigi Becali a plătit în schimbul său suma de 400.000 de euro.
În acest sezon, Radunovic a bifat 32 de meciuri la FCSB, în toate competiţiile. Acesta a reuşit să marcheze un gol, în duelul cu Universitatea Craiova, în turul campionatului. De asemenea, fundaşul şi-a mai trecut în cont şi o pasă decisivă, în derby-ul cu Rapid, tot din tur.
Gigi Becali a dezvăluit ce a vorbit cu Risto Radunovic
Gigi Becali a dezvăluit ce a vorbit cu Risto Radunovic! Patronul FCSB-ului a subliniat că muntenegreanul a încercat să îl convingă să plece liber în urmă cu jumătate de an.
Becali a spus că îi va da drumul lui Radunovic în vară, cu condiţia ca muntenegreanul să aibă o ofertă.
"Cu Radunovic: omul a venit la mine acum 5-6 luni şi a zis că pleacă. I-am zis: 'cu ce pleci, cu trenul sau cu autobuzul?'.
De ce să nu-i spun aşa? Păi dacă are contract. Încerca să mă convingă, să îl las liber.
A zis că are o ofertă. I-am spus 'Da, dacă ai ofertă, 500 de mii'. Mai are contract până în decembrie.
Dacă o să aibă o ofertă în vară, îl las, nu îl ţin. Eram în campionat şi voia să plece. 'Lasă, că nu mă interesează'", a declarat Gigi Becali la digisport.ro.